user
Ekhaya kubo kaNokulindela unina uMaZikalala wayesethanda ukusola ukuthi kukhona
okushaya amanzi lapha enganeni yakhe. Wayesekuqaphele izikhashana eziningana
ukuthi intombi yakwakhe lena ayincibilikile neze kahle, kukhona okuyidlayo. Ngenxa
yokuthi uMaZikalala wayengelona ithatha, waqale wabekezela ethatha ngokuthi hhiya
umzwangedwa wayo ingane. Kwathi ukuba adliwe yisazela sokuthi konje ingane yakhe
ayinadadewabo engabhoboka kuye uma inenkinga ibonisane naye, kwala, wazijuba
ukuthi uzoyibuza, funa athule kanti inkulu into edla ingane yakhe hleze
usenokuyichushisa kuyo.
Nebala kwathi bezihlalele nje exhibeni izimbiza zigxabha eziko bekade bezitekulela,
wezwakala uMaZikalala eseyiqala indaba; 'Nokulindela ngane yami, nakuba
ngingafanele ukukugqwaba ukuba ungitshele into uma ubungazimisele ukuthi ngiyazi,
kulokhu ngithi angibuze ngane yami, angazi noma ngiyona yini?'
'Usho ngani kodwa mama? Khona kunjalo ususho ukuthi sengingaba nezindaba
engingazifihlela wena? Ngingakwenza kanjani lokho ngoba wena ungumama,
ungudadewethu, uyikho konke nje kimina,' kuphendula uNokulindela ngesizotha
engalindele ukuthi unina uqondephi nale ndaba.
'Mntanami ngithi mangingafeli phakathi okwebutho lakwaZulu ngoba ngiyakwazi,
ngikwazi ungakabi ngaka, futhi ngiyakwazi ukukubona uphila noma ungaphilile,
uncibilikile noma ungancibilikile. Manje ngifuna ukwazi ukuthi ngane yami udliwa yini
njengoba ungancibilikile nje? …'

1. Bhala isizathu sokuthi uSandanezwe eqe esibhedlela. 
assistant
Iphuzu ELILODWA kwalandelayo:
• Wayebona sengathi odokotela bayehluleka ukwelapha isifo
esasimphethe.√√/
• Wayebona ukuthi odokotela bayahlawumbisela ngoba babebika izifo
eziningi.√√/
• Wayengafuni ukwamukela ukuthi usenengculazi. √√